**Υπόδειγμα Ιδιωτικού Συμφωνητικού**

**Γενικών Υπηρεσιών**

**ΙΔΙΩΤΙΚΟ ΣΥΜΦΩΝΗΤΙΚΟ**

**«Τίτλος έργου»**

**ΑΘΗΝΑ**

**……………… 20..**

Περιεχόμενα

[ΑΡΘΡΟ 1 3](#_Toc11069450)

[ΑΝΤΙΚΕΙΜΕΝΟ ΤΟΥ ΣΥΜΦΩΝΗΤΙΚΟΥ 3](#_Toc11069451)

[ΑΡΘΡΟ 2 4](#_Toc11069452)

[ΔΙΑΡΚΕΙΑ ΣΥΜΒΑΣΗΣ – ΠΡΟΘΕΣΜΙΕΣ 4](#_Toc11069453)

[ΑΡΘΡΟ 3 4](#_Toc11069454)

[ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΥΠΗΡΕΣΙΩΝ 4](#_Toc11069455)

[ΑΡΘΡΟ 4 5](#_Toc11069456)

[ΑΜΟΙΒΗ – ΤΡΟΠΟΣ ΠΛΗΡΩΜΗΣ 5](#_Toc11069457)

[ΑΡΘΡΟ 5 5](#_Toc11069458)

[ΠΟΙΝΙΚΕΣ ΡΗΤΡΕΣ 5](#_Toc11069459)

[ΑΡΘΡΟ 6 6](#_Toc11069460)

[ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΟΥ ΕΡΓΟΔΟΤΗ 6](#_Toc11069461)

[ΑΡΘΡΟ 7 6](#_Toc11069462)

[ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ 6](#_Toc11069463)

[ΑΡΘΡΟ 8 6](#_Toc11069464)

[ΠΑΡΑΔΟΤΕΑ 6](#_Toc11069465)

[ΑΡΘΡΟ 9 7](#_Toc11069466)

[ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ 7](#_Toc11069467)

[ΑΡΘΡΟ 10 7](#_Toc11069468)

[ΕΓΓΥΗΣΕΙΣ 7](#_Toc11069469)

[ΑΡΘΡΟ 11 7](#_Toc11069470)

[ΕΠΙΛΥΣΗ ΔΙΑΦΟΡΩΝ 7](#_Toc11069471)

[ΑΡΘΡΟ 12 7](#_Toc11069472)

[ΤΕΛΙΚΕΣ ΔΙΑΤΑΞΕΙΣ 7](#_Toc11069473)

**ΙΔΙΩΤΙΚΟ ΣΥΜΦΩΝΗΤΙΚΟ**

Για την παροχή της υπηρεσίας με θέμα **«………….»** στο εξής και «έργο»

Στην Αθήνα σήμερα την ………… του μηνός ……………. του έτους 20…, ημέρα ……………., στα γραφεία του ……………….., οδός ………………, οι κατωτέρω συμβαλλόμενοι:

**Α.** το ……………….. (στο εξής **«Αναθέτουσα Αρχή»**), που εδρεύει στην Αθήνα, οδός …………., Τ.Κ. ………… και εκπροσωπείται από …………………………………… και

**Β.** η εταιρεία με την επωνυμία«………...», (στο εξής **«Ανάδοχος»**) που εδρεύει ……………….. επί της οδού ……… Τ.Κ. …… και εκπροσωπείται από ……………………………………

αφού έλαβαν υπόψη:

1. Τις διατάξεις του Ν. 4412/16 (ΦΕΚ 147/Α’/08-08-16) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ» όπως τροποποιήθηκε και ισχύει,
2. Τις διατάξεις του ΠΔ ……. «Διορισμός ………..,
3. Τις διατάξεις του ΠΔ …….. «Οργανισμός ………..»,
4. Την υπ’ αριθμ. …… απόφαση του ………. «Ανάθεση αρμοδιοτήτων ………….,
5. Τη με αριθμό πρωτ. …………… Απόφαση ένταξης της Πράξης «…………..» με MIS ………….,
6. Το γεγονός ότι η δημόσια δαπάνη της παρούσας σύμβασης καλύπτεται από πίστωση του εγκεκριμένου προϋπολογισμού της πράξης «…………..» με κωδ. ΟΠΣ ……… (υποέργο ….), με κωδικό εναρίθμου στο ΠΔΕ ………..,
7. Τη με αρ. πρωτ. ……………. Απόφαση …………….. για έγκριση της διενέργειας διαγωνισμού και των συμβατικών τευχών,
8. Την υπ’ αριθμ……………../…..-….-20…… προσφορά του Αναδόχου
9. Τη με αρ. πρωτ. ……………… επιστολή υποβολής δικαιολογητικών κατακύρωσης
10. Τη με αριθμό ……………….. Απόφαση ……….., με την οποία εγκρίθηκε το Πρακτικό ΙΙΙ και κατακυρώθηκε το αποτέλεσμα του διαγωνισμού.
11. Το με …………..….. έγγραφο του ……………. με το οποίο δίνεται η σύμφωνη γνώμη για το σχέδιο της παρούσας σύμβασης.
12. Τη με αρ. πρωτ. ………….….. επιστολή πρόσκλησης προς τον προσωρινό ανάδοχο για την υπογραφή της σύμβασης.

συμφώνησαν και συναποδέχθηκαν τα εξής:

# ΑΡΘΡΟ 1

# ΑΝΤΙΚΕΙΜΕΝΟ ΤΟΥ ΣΥΜΦΩΝΗΤΙΚΟΥ

Η Αναθέτουσα Αρχή με το παρόν αναθέτει και ο Ανάδοχος αναλαμβάνει την υποχρέωση να εκτελέσει την υπηρεσία (το έργο) με θέμα **«……………….».** Ο Ανάδοχος αναλαμβάνει την υποχρέωση να εκτελέσει την υπηρεσία αυτή και δεσμεύεται κατά την εκπόνησή της να εφαρμόσει όσα αναφέρονται στο τεύχος τεχνικών δεδομένων και ειδικότερα αναλαμβάνει την υποχρέωση να προβεί στις ακόλουθες ενέργειες:

1. ……………..,
2. ………….,

Οι ανωτέρω ενέργειες (αναλύονται στο τεύχος τεχνικών δεδομένων) χωρίζονται σε ……… τμήματα ως ακολούθως:

…………..

…………

………

Η παρεχόμενη υπηρεσία κατατάσσεται στον ακόλουθο κωδικό του Κοινού Λεξιλογίου δημοσίων συμβάσεων (CPV): ……………. (……………..).

Το παρόν ιδιωτικό συμφωνητικό αποτελεί ένα από τα τεύχη της σύμβασης για την εκπόνηση της ως άνω υπηρεσίας, τα οποία αναλυτικά και κατά τη σειρά ισχύος τους είναι τα εξής:

1. Το ιδιωτικό συμφωνητικό
2. Η προκήρυξη και τα προσαρτήματά της
3. Η οικονομική προσφορά του Αναδόχου
4. Η τεχνική προσφορά του Αναδόχου
5. Το τεύχος συγγραφής υποχρεώσεων
6. Το τεύχος τεχνικών δεδομένων
7. Το τεύχος προεκτιμώμενης αμοιβής

Σε περίπτωση τυχόν αντικρουόμενων διατάξεων ή όρων στα συμβατικά τεύχη, ή για θέματα που δεν ρυθμίζονται ρητώς από τη σύμβαση, υπερισχύουν τα αναγραφόμενα στο ισχυρότερο κάθε φορά τεύχος.

# ΑΡΘΡΟ 2

# ΔΙΑΡΚΕΙΑ ΣΥΜΒΑΣΗΣ – ΠΡΟΘΕΣΜΙΕΣ

Η διάρκεια της σύμβασης ορίζεται σε …………. (…) μήνες. Ο συμβατικός χρόνος αρχίζει από την ημερομηνία υπογραφής της σύμβασης.

Το έργο διαιρείται σε …… φάσεις: ……...

Η Σύμβαση δύναται να παραταθεί με μονομερή απόφαση της Αναθέτουσας Αρχής για χρονικό διάστημα έως ότου καλυφθεί το συνολικό συμβατικό τίμημα. Ομοίως η Σύμβαση δύναται να ολοκληρωθεί νωρίτερα της προβλεπόμενης διάρκειας σε περίπτωση κατά την οποία εξαντληθεί το συνολικό συμβατικό τίμημα.

Παράταση των προθεσμιών παρέχεται βάσει των διατάξεων του άρθρου 217 του ν.442/16, σύμφωνα με το οποίο, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου, η συνολική διάρκεια της σύμβασης μπορεί να παραταθεί, μετά από αιτιολογημένη απόφαση της αναθέτουσας αρχής (μέχρι το 50% αυτής) και ύστερα από σχετικό αίτημα του αναδόχου, το οποίο υποβάλλεται πριν από τη λήξη της διάρκειάς της. Αν λήξει η συνολική διάρκεια της σύμβασης χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος.

Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες με αιτιολογημένη απόφαση της αναθέτουσας αρχής, σύμφωνα με το άρθρο 218 του ν. 4412/2016.

# ΑΡΘΡΟ 3

# ΠΑΡΑΚΟΛΟΥΘΗΣΗ ΚΑΙ ΠΑΡΑΛΑΒΗ ΥΠΗΡΕΣΙΩΝ

Η αρμόδια υπηρεσία για την παρακολούθηση της εκτέλεσης και τη διοίκηση της σύμβασης θα ορίσει ως επόπτη υπάλληλο της με κατάλληλες γνώσεις και εμπειρία, με αρμοδιότητα όσα αναφέρονται στο άρθρο 216 του ν.4412/16 και ιδίως τη διαρκή παρακολούθηση του Αναδόχου στην εκπλήρωση των υποχρεώσεών του και τη συμμόρφωσή του με τις συμβατικές του υποχρεώσεις, την τήρηση του χρονοδιαγράμματος, τον έλεγχο της πληρότητας και την παραλαβή των παραδοτέων και την τήρηση φακέλου της σύμβασης.

Το αντικείμενο των παρεχόμενων υπηρεσιών εγκρίνεται από την επιτροπή παραλαβής κατά στάδια (φάσεις του χρονοδιαγράμματος) και στο σύνολό της, σύμφωνα με τα αναφερόμενα στο άρθρο ……….. της προκήρυξης και στο κεφάλαιο …….. του τεύχους τεχνικών δεδομένων.

Τα επιμέρους στάδια (φάσεις) εκκινούν κατόπιν σχετικής εντολής της υπηρεσίας (*αν υπάρχει σχετική βούληση*).

# ΑΡΘΡΟ 4

# ΑΜΟΙΒΗ – ΤΡΟΠΟΣ ΠΛΗΡΩΜΗΣ

Η συμβατική αμοιβή του Αναδόχου ανέρχεται στο ποσό των ……….. ευρώ και ………. λεπτών (………….. €) χωρίς Φ.Π.Α.

Η σύμβαση σχετίζεται με το υποέργο …….. «…………», της Πράξης «……………», με κωδ. ΟΠΣ ……………, που είναι ενταγμένη στο ………………… και συγχρηματοδοτείται από …………

Η αμοιβή θα καταβάλλεται στον Ανάδοχο τμηματικά, σύμφωνα με τις διατάξεις του άρθρου 200 του ν. 4412/2016 και τα προβλεπόμενα στο άρθρο ………. της διακήρυξης, στο κεφάλαιο …………. του Τεύχους Τεχνικών Δεδομένων και στο Τεύχος Συγγραφής Υποχρεώσεων.

Για την πληρωμή απαιτούνται κατ’ ελάχιστον τα εξής δικαιολογητικά:

α) Πρωτόκολλο οριστικής παραλαβής για το τμήμα του έργου που αφορά η πληρωμή ή του συνόλου του συμβατικού αντικείμενου, σύμφωνα με το άρθρο 219 του ν4412/16.

β) Τιμολόγιο του αναδόχου.

γ) Πιστοποιητικά Φορολογικής Ενημερότητας και Ασφαλιστικής Ενημερότητας, σύμφωνα με τις κείμενες διατάξεις.

Ο Ανάδοχος υποχρεούται ακόμα να προσκομίσει, κατ΄ αίτηση της Αναθέτουσας Αρχής, και οποιοδήποτε άλλο δικαιολογητικό απαιτείται από την ελληνική νομοθεσία για την πληρωμή της απαίτησης.

# ΑΡΘΡΟ 5

# ΠΟΙΝΙΚΕΣ ΡΗΤΡΕΣ

Αν ο Ανάδοχος, με υπαιτιότητά του, δεν τηρεί τις συμβατικές προθεσμίες περαίωσης των εργασιών της σύμβασης ή εκτελεί τους όρους της σύμβασης πλημμελώς, βαρύνεται με ποινικές ρήτρες κατά το άρθρο 218 του ν.4412/16, ως ακολούθως:

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης ή σε περίπτωση τμηματικών/ενδιαμέσων προθεσμιών της αντίστοιχης προθεσμίας, επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της Αναθέτουσας Αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

δ) τυχόν άλλες ποινικές ρήτρες που επιβάλλονται για πλημμελή εκτέλεση των συμβατικών υποχρεώσεων, εφόσον προβλέπονται στα συμβατικά τεύχη. Το σύνολο των ποινικών ρητρών αυτής της περίπτωσης δεν μπορεί να υπερβαίνει το δέκα τοις εκατό (10%) της αξίας της σύμβασης, εκτός αν αιτιολογημένα η Αναθέτουσα Αρχή αποφασίσει άλλως.

Οι ποινικές ρήτρες δεν επιβάλλονται και η έκπτωση δεν επέρχεται αν ο Ανάδοχος αποδείξει ότι η καθυστέρηση οφείλεται σε ανώτερη βία ή σε υπαιτιότητα της Αναθέτουσας Αρχής.

Η επιβολή ποινικών ρητρών δεν στερεί από την Αναθέτουσα Αρχή το δικαίωμα να κηρύξει τον Ανάδοχο έκπτωτο.

Οι ρήτρες καθυστέρησης των παραδόσεων επιβάλλονται με απόφαση της Αναθέτουσας Αρχής και παρακρατούνται από την επομένη πληρωμή του Αναδόχου ή καταβάλλονται από τον ίδιο.

# ΑΡΘΡΟ 6

# ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΟΥ ΕΡΓΟΔΟΤΗ

Η υπηρεσία θα παράσχει στον Ανάδοχο τις προδιαγραφές του έργου, σύμφωνα με τα αναγραφόμενα στο τεύχος τεχνικών δεδομένων της οικείας προκήρυξης και θα τον υποστηρίξει στη διαδικασία αναζήτησης των αναγκαίων για την εκτέλεση της σύμβασης στοιχείων και πληροφοριών που είναι στην κατοχή άλλων φορέων.

Η υπηρεσία θα παρακολουθεί την πιστή εκτέλεση της σύμβασης και θα παρέχει στον Ανάδοχο κάθε αναγκαία πληροφορία για τη βέλτιστη εκτέλεση του έργου του.

Τα παραδοτέα ανήκουν, μετά την παραλαβή τους, στην αποκλειστική ιδιοκτησία της Αναθέτουσας Αρχής, η οποία μπορεί να τα χρησιμοποιεί καθ’ οιονδήποτε τρόπο και σε οποιαδήποτε περίπτωση, χωρίς πρόσθετη αμοιβή ή αποζημίωση του Αναδόχου.

# ΑΡΘΡΟ 7

# ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ

Ο Ανάδοχος αναλαμβάνει τις γενικές υποχρεώσεις και ευθύνες που αναφέρονται στο άρθρο ………… του Τεύχους Ειδικής Συγγραφής Υποχρεώσεων της οικείας προκήρυξης.

Ο Ανάδοχος θα χρησιμοποιήσει τα στοιχεία που θα του παρέχει η Αναθέτουσα Αρχή αποκλειστικά και μόνο για τις ανάγκες του έργου. Απαγορεύεται κατά τη διάρκεια υλοποίησης του έργου όπως και μετά τη λήξη της η αναπαραγωγή, η αντιγραφή, η διάθεση σε τρίτους με ή χωρίς αμοιβή, η παραχώρηση ή η χρησιμοποίηση για άλλο έργο ή η δημοσίευσή τους σε ιστοσελίδα του διαδικτύου.

Επισημαίνεται στον Ανάδοχο ότι η οποιαδήποτε χρήση των παρεχομένων στοιχείων, πέρα από τις ανάγκες του συγκεκριμένου έργου, συνιστά παραβίαση του άρθρου 146 του Ποινικού Κώδικα.

Αν ο Ανάδοχος διαπιστώσει ότι κάποια από στοιχεία που του παρέχει η Αναθέτουσα Αρχή είναι ανακριβή, ασαφή ή γενικώς ανεπαρκή και επηρεάζουν την αρτιότητα ή την εμπρόθεσμη εκτέλεση της σύμβασης, θα την ειδοποιήσει εγγράφως και χωρίς υπαίτια καθυστέρηση.

Ο Ανάδοχος θα συμμετέχει με δαπάνη του σε όλες τις συσκέψεις ή συγκεντρώσεις, στην έδρα της Αναθέτουσας Αρχής ή αλλού, οι οποίες θα πραγματοποιηθούν σε όλη τη διάρκεια ισχύος του παρόντος συμφωνητικού, καθώς και στις διαδικασίες δημοσιοποίησης των εργασιών τα σύμβασης, εφόσον καλείται από την υπηρεσία που διοικεί το έργο.

Επίσης, ο Ανάδοχος υποχρεούται να παραδώσει το σύνολο των τελικών παραδοτέων με την ολοκλήρωση του έργου, με τον τρόπο που περιγράφεται στο τεύχος τεχνικών δεδομένων. Τα παραδοτέα θα παραδοθούν, σε ηλεκτρονική και έντυπη μορφή, όπως περιγράφεται στο τεύχος τεχνικών δεδομένων.

# ΑΡΘΡΟ 8

# ΠΑΡΑΔΟΤΕΑ

Τα παραδοτέα των ……… φάσεων και οι ειδικές προδιαγραφές τους ορίζονται και περιγράφονται στο τεύχος τεχνικών δεδομένων (ενότητα «…………..») και στη διακήρυξη. Για τις εγκρίσεις των σταδίων, τις παραλαβές και τις διαδικασίες έκπτωσης του Αναδόχου ακολουθούνται τα όσα ορίζονται στα άρθρα 219 και 220 του ν. 4412/2016.

# ΑΡΘΡΟ 9

# ΤΡΟΠΟΠΟΙΗΣΗ ΤΗΣ ΣΥΜΒΑΣΗΣ

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου (άρθρο 201 του ν. 4412/2016).

# ΑΡΘΡΟ 10

# ΕΓΓΥΗΣΕΙΣ

Για την υπογραφή του παρόντος συμφωνητικού ο Ανάδοχος κατέθεσε τη με αριθμό ………………………/ ..-..-… εγγυητική επιστολή καλής εκτέλεσης, συνολικού ποσού ………… ευρώ και ………. λεπτών (………….€), ποσό το οποίο αντιστοιχεί στο 5% της συμβατικής αμοιβής της συγκεκριμένης συμβάσεως (χωρίς ΦΠΑ).

Σύμφωνα με τα οριζόμενα στο άρθρο 72, η εγγυητική επιστολή καλής εκτέλεσης θα επιστραφεί στον Ανάδοχο μετά την παραλαβή του συνόλου του αντικειμένου της παρούσας.

Η παρεχόμενη εγγύηση καλύπτει στο σύνολό τους χωρίς καμία διάκριση την πιστή εφαρμογή από τον Ανάδοχο όλων των όρων της σύμβασης και κάθε απαίτηση του της Αναθέτουσας Αρχής έναντι του Αναδόχου σχετικά με την καλή και έγκαιρη εκτέλεσή της.

Εφόσον υπάρξει νόμιμη αιτία για την κατάπτωσή τους, εκδίδεται σχετικά αιτιολογημένη απόφαση του προϊσταμένου της υπηρεσίας. Τυχόν δε ένσταση του Αναδόχου κατά της αποφάσεως αυτής δεν αναστέλλει την είσπραξη του ποσού της εγγυήσεως.

# ΑΡΘΡΟ 11

# ΕΠΙΛΥΣΗ ΔΙΑΦΟΡΩΝ

Οι διαφορές μεταξύ της Αναθέτουσας Αρχής και του Αναδόχου επιλύονται κατά τα αναφερόμενα στα άρθρα 205 και 205Α του ν. 4412/16. Η διοικητική και η δικαστική διαδικασία δεν αναστέλλουν την εκτέλεση της σύμβασης, εκτός αν ορίζεται διαφορετικά στον νόμο.

# ΑΡΘΡΟ 12

# ΤΕΛΙΚΕΣ ΔΙΑΤΑΞΕΙΣ

Για όσα θέματα δεν καλύπτονται στο παρόν συμφωνητικό εφαρμόζονται τα λοιπά, κατά περίπτωση και σειρά ισχύος, τεύχη της σύμβασης, όπως ορίζονται στο άρθρο 1 του παρόντος, καθώς και οι σχετικές διατάξεις του ν.4412/16.

Σε πίστωση των ανωτέρω συνετάγη το παρόν, που αποτελείται από …..… σελίδες, σε …….. αντίτυπα, που υπεγράφησαν από τους συμβαλλόμενους. Από τα αντίτυπα, 1 (ένα) κατατέθηκε στο πρωτόκολλο της ………… για το αρχείο, από 1 (ένα) έλαβαν οι συμβαλλόμενοι, 1 (ένα) διαβιβάστηκε στον υπόλογο διαχειριστή, 1 (ένα) στην Υπηρεσία Διαχείρισης ………….. και 1 (ένα) στην υπηρεσία που ασκεί τη διοίκηση του έργου.

###### ΟΙ ΣΥΜΒΑΛΛΟΜΕΝΟΙ

|  |  |
| --- | --- |
| ΓΙΑ ΤΟΝ ΑΝΑΔΟΧΟ ……………………….. | ΓΙΑ ΤΗΝ ΑΝΑΘΕΤΟΥΣΑ ΑΡΧΗ…………………………. |